Aèr serani

Aèr seraniYunus, M. (2014). Prahara Tanah Tjondet: Sepak Terjang Entong Gendut dan Pergerakan Kaum Tani Tahun 1916. Museum Sejarah Jakarta, Dinas Pariwisata dan Kebudayaan Provinsi DKI Jakarta. h. 107.al-Batāwī, Sayyid ʿUṡmān b. ʿAbd Allāh b. Yaḥyā. (1331 H). Sinar isterlam: Pada menyataken kebenaran Sarèkat Islam. Betawi.Azra, Azyumardi. (1995). "Hadhrâmî Scholars in the Malay-Indonesian Diaspora: A Preliminary Study of Sayyid 'Uthmân," Studia Islamika. 2(2):19. (hurup Arab Gundul: اير صرانى atawa اير سرانى; Indonésia: minuman beralkohol) ada atu minuman nyang ada kandungan alkohol jenis ètanolnya, barang 0,5% atawa lebi. Kalu di masarakat punya basa, sokanan juga' dipaké istilah minuman keras. Alkohol nyang dipaké di minuman entu jenis ètanol atawa alkohol tulèn. Alkohol tulèn umumnya dikeja liwat cara nama pengragian. Di cara pengragian, kuman ngrobah gula bakal ngeja ètanol atawa cuka. Kalo paké laèn-laèn jenis alkohol, nyang ada malah kasi orang keliwat tèler atawa malah bisa jadi paèh dah tu. Jadi, nyang kena dipaké cuman alkohol tulèn. Lantaran bakal minuman nyang dipaké cuman ètanol doang, mangka kata "alkohol" di mari pasti ngruju'nya cuman ke ètanol doang.

Aèr serani ada banyak macemnya, contonya: wiski, wodkah, gin, bir, brèndi, arak, ciu, anggur mèra, èns. Biasanya, ni juga' ada bekaètan ama budaya di masing-masing tempat. Di Betawi, jenis-jenis aèr serani nyang paling mashur entu antara laèn: ciu, arak, tuak, brèndi, bir, ama wiski. Cuman, tiga nyang belakangan disebut entu biasanya bekèn di kalangan orang-orang Welanda atawa orang-orang beduit doang. Saban macem aèr serani ada punya gadar alkoholnya masing-masing. Misalnya, secara umum, aèr serani kebagi dalem tiga kelompok:

 Bir, mead (atawa mède atawa aèr serani madu), ama sider (atawa aèr serani apel) (biasanya ampé 15% gadarnya)
 Anggur ama saké (12–20% gadarnya), èn
 Spirtus (20% atawa lebi gadarnya, alkohol sulingan).

 Asal-muasal kata 
Kata "aèr serani" di dalem basa Betawi lèterleknya artinya 'aèr Nasrani' atawa 'aèr Krèsten', sebab jaman dulu èmang nyang sering minum ni aèr entu orang-orang Welanda nyang mayoritètnya agamanya – agama Serani. Tapi mah sebenernya, kaga' cuman orang Serani aja nyang sering minum ni aèr, tapi juga' orang-orang kita nyang au èmang kaga' ngejalanin agama Selam bener-bener, au èmang dia bukan orang Selam.

 Ruju'an 

Bangsaan:Minuman